เรื่องร้องเรียน (สอบถาม,ถนน,เสียงรบกวน,ร้องเรียน) วันที่ 2023-02-02 04:01:39 — แขวงวัดกัลยาณ์ เขตธนบุรี กรุงเทพมหานคร
ฝ่ายสิ่งแวดล้อม เขตธนบุรี กทม.
เรื่องตึกแถวเลขที่ 265 ถนนเทศบาลสาย 2 แขวงวัดกัลยาณ์ เขตธนบุรี กทม. 10600
เมื่อตอนสายของวันที่ 23 ม.ค. 66 เจ้าหน้าที่ในเครื่องแบบ 3 คน ชายสอง หญิงหนึ่ง จากฝ่ายสิ่งแวดล้อมสำนักงานเขตธนบุรี กทม.  ได้เข้ามาพบดิฉันที่บ้าน โดยเจ้าหน้าที่ชายสองคน (เคยมาแล้วเมื่อวันที่ 9 ธ.ค. 65 เพื่อมาวัดระดับเสียงดังที่บ้านดิฉัน) พร้อมแฟ้มบันทึกและเจ้าหน้าที่หญิงที่ใช้มือถือบันทึกรูปและวิดีโอขณะที่ดิฉันสนทนากับเจ้าที่ชายสองคน โดยไม่ได้แจ้งขออนุญาติบันทึกรูปและวิดีโอจากดิฉันก่อน ถือว่าละเมิดสิทธิส่วนบุคคล อันเป็นการกระทำที่ผิดกฎหมาย
ประการสำคัญเจ้าหน้าที่ชายได้สอบถามดิฉันว่าขณะนี้เรื่องเสียงดังและฝุ่นรบกวนเป็นอย่างไรบ้าง ถ้าจะขอให้ดิฉันแจ้งถอนการร้องเรียนตึกแถวเลขที่ 265 ได้หรือไม่
ดิฉันตอบว่าตอนนี้เรื่องอยู่ที่ฝ่ายโยธา สำนักงานเขตธนบุรี กทม. และยังไม่ความคืบหน้าจากผลของหนังสือของเขตธนบุรี ลงวันที่ 7 ธ.ค. 65 
ส่วนเรื่องเสียงดังและฝุ่นรบกวนนั้น ดิฉันได้แจ้งให้เจ้าหน้าที่ไปดูที่ด้านหน้าและด้านข้างของตึกแถวเลขที่ 265 ที่ได้มีการเทปูนเมื่อประมาณกลางเดือนธ.ค. 65 ซึ่งเจ้าของตึกแถวและผู้รับเหมาก่อสร้าง ได้ปล่อยให้มีเศษปูน เศษดิน และเศษวัสดุอยู่บริเวณดังกล่าวมาร่วม 1 เดือนทำให้เกิดฝุ่นรบกวนเพื่อนบ้าน โดยเฉพาะช่วงนี้ที่อากาศแห้งและลมแรงมาก และเป็นระยะเวลา 4 เดิอนนับแต่เกิดเหตุกระทำผิดกฎหมายในเดือน ต.ค. 65 ซึ่งความเดือดร้อนต่อเพื่อนบ้านยังคงอยู่ตลอดมา
ดิฉันได้รับผลกระทบจากฝุ่นรบกวนมากทุกวัน จึงนำน้ำมาราดในบริเวณดังกล่าวทุกวัน
ล่าสุดเพื่อนบ้านตรงข้ามตึกแถวเลขที่ 265 ได้ขอร้องเจ้าของตึกแถวเลขที่ 265 ให้ทำการเก็บกวาดเศษวัสดุต่างๆ และใช้น้ำล้างบริเวณดังกล่าว เพื่อลดต้นเหตุที่มาของฝุ่นรบกวน
แต่เจ้าของตึกแถวเลขที่ 265 เพิกเฉย ปฏิเสธคำร้องขอของเพื่อนบ้าน ด้วยความไร้น้ำใจ เห็นแก่ตัว ขาดความรับผิดชอบ และไม่ให้ความร่วมมือกับเขตธนบุรีในขณะที่ตนเองกระทำความผิดต่อกฎหมายอยู่และยังไม่แก้ไขแต่อย่างใด พร้อมกับยังคงท้าทายต่อคำสั่งของเขตธนบุรี
ดิฉันจึงใคร่ขอให้ฝ่ายสิ่งแวดล้อม เขตธนบุรี ที่ได้เข้ามาเห็นสภาพหน้างานตึกแถวเลขที่ 265 ที่เป็นต้นเหตุของการเกิดฝุ่นรบกวน แต่ในวันที่ 23 ม.ค. 66 เจ้าหน้าที่ของเขตธนบุรี ไม่มีกระทำการใดๆ เช่น ไม่ได้เข้าไปตักเตือน หรือมีคำสั่งให้เจ้าของตึกแถวเลขที่ 265 จัดการเพื่อลดสาเหตุของฝุ่นรบกวนบริเวณตึกแถวดังกล่าว
นอกจากนี้เมื่อเวลาผ่านไป 10 วันแล้ว ทางเขตธนบุรี ก็ยังไม่ได้จัดการใดๆให้เจ้าของตึกแถวเลขที่ 265 แก้ไขเหตุของฝุ่นรบกวนดังกล่าว
จึงเป็นเหตุควรสงสัยว่า ทางเขตธนบุรีละเลย เพิกเฉย และละเว้นการปฏิบัติหน้าที่มาตั้งแต่แรก จนถึงปัจจุบันวันนี้
ดังนั้น ดิฉันจึงขอร้องเรียนให้เขตธนบุรี มีคำสั่งให้เจ้าของตึกแถวเลขที่ 265 จัดการปัญหาดังกล่าวด้วยจิตสำนึกความรับฺผิดชอบในการสร้างความเดือดร้อนแก่เพื่อนบ้านและชุมชน ภายในวันที่ 4 ก.พ. 66 ค่ะ
ขอขอบคุณสำหรับการรับฟังและความใส่ใจความเดือดร้อนของประชาชน
#กทม. เมืองน่าอยู่ของทุกคน